S-2176/2023

Mál þetta, sem dómtekið var 13. júní sl., er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur R-x-x R-x-x, kt.

[...]

,[...]

, „fyrir líkamsárás og brot gegn barnaverndarlögum, með því að hafa að kvöldi föstudagsins 8. október 2021, í A, [...]

, veist með ofbeldi að B, kt.

[...]

, með því að ýta

í nokkur skipti harkalega í hann. Með framangreindu ógnaði ákærði B, sýndi honum vanvirðandi háttsemi, yfirgang og ruddalegt athæfi.

Telst brot þetta varða við 1. mgr. 217. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd B, kt.

[...]

, gerir G-kk-nf M-kk-nf Þ-kk-nf lögmaður þá kröfu að ákærði verði dæmdur til að greiða brotaþola, kr. 500.000 í miskabætur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 27. janúar 2021 og þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Þá er jafnframt krafist málskostnaðar.

“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt sakavottorði ákærða, dags. 21. mars 2023; hefur hannekki áður gerst sekur um refsivert brot. Með hliðsjón af framangreindu og að teknu tilliti til 2., 3., 6. og 7. tl. 1. mgr. 70. gr. almennra hegningarlaga þykir refsing ákærða hæfilega ákveðin fangelsi í 30 daga, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu B er krafist miskabóta að fjárhæð 5 00.000 króna. Krafan uppfyllir skilyrði laga og verður henni því ekki vísað frá dómi. Brotaþoli á rétt á miskabótum með vísan til 26. gr. skaðabótalaga nr. 50/1993. Þótt ekki liggi fyrir gögn um afleiðingar brotsins var það til þess fallið að valda brotaþola miska, en hann var einungis 16 ára þegar ákærði braut gegn honum. Þykja miskabætur hæfilega ákveðnar 200.000 krónur ásamt vöxtum eins og í dómsorði greinir, en upphafsdagur vaxtarkröfu var leiðréttur undir meðferð málsins. Þá á brotaþoli rétt til málskostnaðar sem ákveðinn verður 451.980 krónur.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns, 572.508 krónur, að meðtöldum virðisaukaskatti, en ekki leiddi annan sakarkostnað af málinu.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, R-x-x R-x-x, sæti fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði [...] 200.000 krónur ásamt vöxtum skv. 1. mgr. 8. gr. laga nr. 38/2001 um vexti og verðtryggingu frá 8. október 2021 til 25. maí 2023, en þá með dráttarvöxtum skv. 1. mgr. 6. gr., sbr. 9. gr., sömu laga frá þeim degi til greiðsludag sog 451.980 krónurí málskostnað.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns,572.508 krónur.

B-kvk-nf B-kvk-nf